b'\n_START_ARTICLE_\nVillavicencio\n_START_PARAGRAPH_\nVillavicencio (popul\xc3\xa6rt kalt Villavo) er en by i Colombia med 340\xc2\xa0295 innbyggere (2002, hele kommunen). Byen er hovedstaden i fylket (departamento del) Meta._NEWLINE_Byen ligger 467 meter over havet, like \xc3\xb8st for den \xc3\xb8stligste del (Cordillera Oriental) av Andesfjellene, som er tredelt gjennom Colombia. Byen har en direkte veiforbindelse til hovedstaden Bogot\xc3\xa1, 90\xc2\xa0km (2 timers biltur) over et rundt 3000 m h\xc3\xb8yt fjellpass._NEWLINE_Byen kalles \xc2\xabLa puerta al llano\xc2\xbb (d\xc3\xb8ren til slettelandet) og har en flyplass som ofte brukes til mellomlanding p\xc3\xa5 vei mellom hovedstaden og jungelen i \xc3\xb8st. P\xc3\xa5 grunn av h\xc3\xb8yden er klimaet behagelig ("god norsk sommer" hele \xc3\xa5ret). \xc3\x85rsmiddeltemperaturen er 27\xc2\xa0\xc2\xb0C med variasjoner typisk mellom 19 og 33\xc2\xa0\xc2\xb0C. Gjennomsnittlig \xc3\xa5rlig nedb\xc3\xb8r er 4085\xc2\xa0mm, alts\xc3\xa5 et s\xc3\xa6rdeles fuktig klima._NEWLINE_Byen ble grunnlagt i 1840 av Esteban Aguirre og ble oppkalt etter Antonio Villavicencio.'